
SUURIN HAASTE SEURAAVALLE PRESIDENTILLE ON USA- 
SUHTEIDEN PITÄMINEN NYKYISELLÄÄN, SANOO 
VASEMMISTOLIITON PRESIDENTTIEHDOKAS L! 
ANDERSSON 


Yhdysvallat eivät ole Suomelle keskeisin Nato-kumppani, vaan tärkeimpiä liittolaisiamme ovat ennen kaikkea muut Pohjoismaat, Li 
Andersson sanoo. Kuva: Antti Yrjönen 


Tammikuun 2024 presidentinvaalissa valitaan ensimmäistä kertaa presidentti 
johtamaan sotilaallisesti liittoutuneen Suomen ulko- ja turvallisuuspolitiikkaa. 
Vasemmistoliiton presidenttiehdokas Li Andersson arvioi KU:lle, että Nato- 
jäsenyys on lähentänyt Suomea ja Yhdysvaltoja, mutta varoittaa 
tuudittautumasta siihen, että USA pelastaisi Suomen kaikilta kriiseiltä. 


TOIVO HAIMI 16.10.2023 7.00 


Suomen ja Yhdysvaltojen välit ovat perinteisesti olleet läheiset, mutta Nato-jäsenyys on 
lähentänyt niitä entisestään, sanoo vasemmistoliiton presidenttiehdokas, kansanedustaja Li 
Andersson. 


— USA:n toimia ei ole tarvinnut jännittää ja kauhistella nykyisen presidentin valtakaudella 
samalla tapaa kuin Donald Trumpin aikana. Mikään ei tosiaan silti takaa sitä, etteikö 
esimerkiksi Trump tai vastaava hahmo palaisi vallan kahvaan pian koittavien 
presidentinvaalien myötä Yhdysvalloissa, Andersson sanoo KU:lle. 


Yhdysvaltojen seuraavat presidentinvaalit järjestetään 5. marraskuuta 2024. 


Jakautunut USA 


Li Andersson katsoo, että suurin haaste Suomen seuraavalle presidentille onkin 
Yhdysvaltojen-suhteiden pitäminen tällaisenaan. 


— Se ei tule olemaan helppoa, kun ottaa huomioon ne paineet, joita USA:n seuraavalla 
presidentillä tulee olemaan myös sisäpoliittisesti, Andersson huomauttaa. 


Iso ja vaikutusvaltainen osa Trumpin republikaanipuolueesta vastustaa kaikkia 
kompromisseja. Kongressin edustajainhuoneen entinen puheenjohtaja, republikaanien Kevin 
McCarthy sai marraskuun alussa lähtöpassit tehtävästään, koska hänen oma puolueensa 
katsoi McCarthyn antaneen liikaa periksi demokraateille ja presidentti Bidenille. 

Yhdysvaltain kongressin edustajainhuoneen entinen puheenjohtaja Kevin McCarthy äänestettiin ulos virastaan 
lokakuun alussa. Kuva: Lehtikuva/Chip Somodevilla 


- Nämä Yhdysvaltojen sisäiset ristiriidat eivät ole katoamassa minnekään. Vaikka USA:n 
presidenttinä jatkaisikin Joe Biden, ne jännitteet tulevat heijastumaan myös Suomen ja USA:n 
suhteisiin, Li Andersson sanoo. 


Vasemmistoliiton presidenttiehdokas sanoo, että Suomen Nato-jäsenyyden pitää olla 
puolustuksellinen, vaikka Suomen ja USA:n välit pysyisivätkin hyvinä. 


— Suomeen ei tule perustaa muiden maiden sotilastukikohtia, tuoda pysyviä joukkoja, saati 
ydinaseita. Suomen ei tule osallistua kansainvälistä oikeutta loukkaaviin sotilaallisiin 
interventioihin, Andersson linjaa. 


— Meidän ei pidä Nato-jäsenyyden myötäkään tuudittautua sen varaan, että Yhdysvallat tulee 
ja pelastaa meidät mahdollisen kriisin kohdatessa. Suomen Nato-jäsenyys ei saa myöskään 
tarkoittaa sitä, että puolustautuessamme agressiivisen, väkivaltaisen ja laajentumishaluisen 
naapurimme uhalta, hyväksyisimme Yhdysvaltojen usein myös agressiivisen, väkivaltaisen ja 
USA:n omaa etupiiriä laajentavan voimapolitiikan, Andersson sanoo. 


Ihmisoikeuksien puolesta myös Natossa 


Andersson edellyttää, että Suomen on Nato-maana valvottava Naton sitoutumista kaikessa 
toiminnassaan YK:n peruskirjaan. Hänen mukaansa on tärkeää, että Suomi Naton jäsenenä 
jatkaa laajaan turvallisuuskäsitykseen ja ihmisoikeuksiin perustuvaa ulko- ja 
turvallisuuspolitiikkaa ja toimii aktiivisena rauhanvälittäjänä ja aseidenriisunnan edistäjänä 
maailmalla. 


— Yhdysvallat eivät ole Suomelle keskeisin Nato-kumppani, vaan tärkeimpiä liittolaisiamme 
ovat ennen kaikkea muut Pohjoismaat, Li Andersson sanoo ja peräänkuuluttaa tiiviimpää 
pohjoismaista yhteistyötä. 


— Suomen tulee jatkossakin reagoida asianmukaisen kriittisesti silloin, kun jokin valtio toimii 
kansainvälisen oikeuden vastaisesti, vaikka kyseessä olisi Naton jäsenmaa, Andersson toteaa. 

UUSIMMAT 


Ay-liike marssii hallituksen 
politiikkaa vastaan, mutta riittääkö 
se? ”Aika paljon enemmän 
tarvittaisiin, että hallitus 
perääntyisi”, sanoo tutkija 


Vasemmisto on laiminlyönyt 
taloudellisen asiantuntijatyön, 
vaikka ekonomistit hallitsevat 
maailmaa 


Meksikon valtion öljy-yhtiö 
saastuttaa kansainvälisten 
pankkien tuella - Pemex tuhoaa 
rahoittajiensa ilmastolupaukset 


VIIKON LUETUIMMAT 


Palkankorotus varhaiskasvattajille, HSL:n 
matkakortti kaupungin työntekijöille ja 
kaupungin oma asumistuki: Näitä 
vasemmistoliitto tavoittelee Helsingissä 


Nyt se on sanottu: Purran perussuomalaiset 
tähtää hyvinvointivaltion purkamiseen 


Toimiiko hallitus tavoitteitaan vastaan? 
"Esitykset ovat ristiriidassa” 


Tilastointitapa muuttui ja Suomen velka- 
aste pomppasi reilusti ylöspäin - ”Tämä on 
varmasti lisännyt jossain määrin 
velkapelkoa” 


Sääntöperustaista maailmaa haluava länsi 
tukee Israelia, joka on pitkään rikkonut 
sääntöperustaisen maailman sääntöjä - 
Uusin sota palvelee Venäjää monin tavoin 


LISÄÄ UUSIMPIA 


Silvia Modig: Kun äärioikeistolaiset voimat 


nousevat, kukaan ei voi olla hiljaa 
21.10.2023 


Kun ei usko mahdollisuuksiinsa: ”Ei yllätä, että 
maahanmuuttajataustaisia poikia on mukana 
rikollisuudessa” 

21.10.2023 


Sekoileeko hallitus EU-kannassaan? 
”Metsämaalle rakentamista ei olla estämässä 


tai kieltämässä” 
20.10.2023 


Oxfam: Köyhät maat pakotetaan nälkäkuurille 


velkojensa tähden 
20.10.2023 


Vasemmistoliiton Honkasalo vastustaa etsivän 
nuorisotyön leikkauksia: ”Vastaava ministeri ei 


tunne leikkauksen kohteena olevaa työtä” 
20.10.2023 


Ekonomistilta yllättävä huomio: 
Irtisanomissuojan heikentäminen voi alentaa 
syntyvyyttä 

20.10.2023 


Hallituksen budjettiesitys on henkisesti raskas 


kansanedustajalle: ”Voin pahoin” 
20.10.2023 


KU:n videosarjassa kritisoidaan hallituksen 
työelämäpolitiikkaa: ”Persuille kelpaavat 
duunarien äänet, mutta ei duunarin ääni” 
19.10.2023 


Hallituksen toimet lisäävät asunnottomuuden 
riskiä, sanoo vasemmistoliiton kansanedustaja 


Laura Meriluoto KU:n podcastissa 
19.10.2023 

